600.0046.18.03.15



ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ  
ՀԱՆՐԱՅԻՆ ԾԱՌԱՅՈՒԹՅՈՒՆՆԵՐԸ ԿԱՐԳԱՎՈՐՈՂ ՀԱՆՁՆԱԺՈՂՈՎ

ՈՐՈՇՈՒՄ

18 մարտի 2015 թվականի №46Ա  
ք. Երևան

«ՀԱՅԱՍՏԱՆԻ ԷԼԵԿՏՐԱԿԱՆ ՑԱՆՑԵՐ» ԵՎ «ՀԱՅՌՈՒՍԿՈԳԵՆԵՐԱՑԻԱ» ՓԱԿ ԲԱԺՆԵՏԻՐԱԿԱՆ ԸՆԿԵՐՈՒԹՅՈՒՆՆԵՐԻ ՄԻՋԵՎ ԷԼԵԿՏՐԱԷՆԵՐԳԻԱՅԻ ԱՌՈՒՎԱՃԱՌՔԻՆ ԱՌՆՉՎՈՂ ՓՈԽՀԱՐԱԲԵՐՈՒԹՅՈՒՆՆԵՐԻ ԿԱՆՈՆԱԿԱՐԳՄԱՆ ՄԱՍԻՆ

Հաշվի առնելով՝

ա) «Հայաստանի էլեկտրական ցանցեր» փակ բաժնետիրական ընկերության 2014 թվականի դեկտեմբերի 25-ի №04-ԵԲ04/5260 գրությունը, որով խնդրել է պարզաբանել էլեկտրական էներգիայի գնման մասով ընկերության իրավունքները և 2014 թվականի դեկտեմբերի 22-ից հետո «ՀայՌուսկոգեներացիա» և «Հայաստանի էլեկտրական ցանցեր» փակ բաժնետիրական ընկերությունների (այսուհետ՝ Ընկերություններ) միջև հարաբերությունները,

բ) որ Հայաստանի Հանրապետության հանրային ծառայությունները կարգավորող հանձնաժողովը (այսուհետ՝ Հանձնաժողով) սույն թվականի հունվարի 26-ից հարուցել է վարչական վարույթ՝ Ընկերությունների միջև էլեկտրաէներգիայի առուվաճառքին առնչվող հարցերի կանոնակարգման նպատակով,

գ) «Հայաստանի էլեկտրական ցանցեր» փակ բաժնետիրական ընկերության 2015 թվականի հունվարի 30-ի №04-ԵԲ06/220 գրությամբ ներկայացված դիրքորոշումը և այն, որ «ՀայՌուսկոգեներացիա» փակ բաժնետիրական ընկերությունը հարուցված վարույթի շրջանակում ուսումնասիրվող հարցի կապակցությամբ որևէ փաստարկ կամ հիմնավորում չի ներկայացրել,

դ) որ Հանձնաժողովի 2011 թվականի ապրիլի 27-ի №203Ա որոշման 3-րդ կետի 2‑րդ ենթակետի և 2014 թվականի ապրիլի 30-ի №113Ա որոշման 4-րդ կետի 2-րդ ենթակետի «բ» պարբերության համաձայն՝ Հայաստանի Հանրապետության կառավարության 2006 թվականի ապրիլի 13-ի «Էլեկտրական և ջերմային էներգիայի համակցված արտադրության տեղակայանքների օգտագործմամբ ջերմամատակարարման համակարգերի վերականգնման առաջնեկային ծրագրերի մասին» №509Ն որոշմամբ նախատեսված էլեկտրաէներգիայի գնման 5 տարվա երաշխիքը «ՀայՌուսկոգեներացիա» փակ բաժնետիրական ընկերության համար կհաշվվի էլեկտրական էներգիայի բաշխման ցանց «Ինքնավար ջերմային էլեկտրակայան-1 (ԻՋԷԿ‑1)» կայանից էլեկտրաէներգիայի փաստացի առաքման պահից, իսկ նշված ժամկետը լրացել է 2014 թվականի դեկտեմբերի 22-ին, և

հիմք ընդունելով «Էներգետիկայի մասին» Հայաստանի Հանրապետության օրենքի 5-րդ հոդվածի 1-ին կետի «բ» և «դ» ենթակետերը, 9-րդ հոդվածի 1-ին մասի «գ» և «դ» կետերը, 37-րդ հոդվածի 1-ին կետը և «Վարչարարության հիմունքների և վարչական վարույթի մասին» Հայաստանի Հանրապետության օրենքի 20-րդ հոդվածի 4-րդ մասը՝ Հանձնաժողովը **որոշում է.**

1. Սահմանել, որ մինչև սույն որոշումն ուժի մեջ մտնելը «ՀայՌուսկոգեներացիա» փակ բաժնետիրական ընկերության «Ինքնավար ջերմային էլեկտրակայան-1 (ԻՋԷԿ‑1)» կայանից «Հայաստանի էլեկտրական ցանցեր» փակ բաժնետիրական ընկերությանը առաքված էլեկտրական էներգիան ենթակա է գնման ամբողջ ծավալով։
2. Սույն որոշումն ուժի մեջ մտնելու պահից մինչև Հանձնաժողովի կողմից համապատասխան շուկայի կանոնների, այդ թվում՝ էլեկտրական էներգիայի առուվաճառքի պայմանագրի նոր օրինակելի ձևի հաստատումը և նոր սակագնային կարգավորումը`
3. «ՀայՌուսկոգեներացիա» փակ բաժնետիրական ընկերության կողմից «Ինքնավար ջերմային էլեկտրակայան-1 (ԻՋԷԿ‑1)» կայանում էլեկտրական էներգիայի (հզորության) արտադրությունը ենթակա է տնտեսական կարգավարման «Էլեկտրաէներգետիկական համակարգի օպերատոր» փակ բաժնետիրական ընկերության կողմից,
4. «Հայաստանի էլեկտրական ցանցեր» փակ բաժնետիրական ընկերությունը պարտավոր է ամբողջությամբ գնել «ՀայՌուսկոգեներացիա» փակ բաժնետիրական ընկերության «Ինքնավար ջերմային էլեկտրակայան-1 (ԻՋԷԿ‑1)» կայանից սույն կետի 1-ին ենթակետի համաձայն առաքված էլեկտրական էներգիան՝ 2012 թվականի հունվարի 25-ին կնքված էլեկտրակաէներգիայի առուվաճառքի NENA-12-01 պայմանագրով սահմանված կարգով։
5. Սույն որոշումն ուժի մեջ է մտնում ստորագրման պահից:

ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՀԱՆՐԱՅԻՆ

ԾԱՌԱՅՈՒԹՅՈՒՆՆԵՐԸ ԿԱՐԳԱՎՈՐՈՂ

ՀԱՆՁՆԱԺՈՂՈՎԻ ՆԱԽԱԳԱՀ՝ Ռ. ՆԱԶԱՐՅԱՆ

ք. Երևան

18 մարտի 2015թ.

ժամը 1600